# Ina Bourskaia

Ina Korzeniowska, Ina Bourskaia després de casar-se (Jitòmir, Ucraïna, 9 de setembre de 1886 - Chicago, Illinois, Estats Units d'Amèrica, 25 de juny de 1954), fou una cantant d'òpera naturalitzada estatunidenca d'origen ucraïnès.

## Biografia i carrera

Els pares d'Ina van ser Joseph Korzeniowski i Teofilia Demlicka, ambdós polonesos.
El debut d'òpera d'Ina Bourskaia va tenir lloc el 1913, en Romeo et Juliette de Charles Gounod. Va arribar als Estats Units com a cantant de la Companyia d'Òpera de Rússia, que havia fet abans una gira internacional per Àsia. La companyia actuava amb cantants i músics amb formació russa i actuant en rus. Ina va cantar a Chicago en 1922, primer amb la companyia d'òpera russa i després apareixent com Amneris d'Aida de Verdi a l'Òpera Cívica de Chicago. També va cantar al Festival Ravinia de Chicago cada estiu entre 1922 i 1931.
Bourskaia es va incorporar al Metropolitan Opera de Nova York el 1922, sent ocupada aleshores la seva plaça de l'Òpera Rusa per la cantant Nina Koshetz. Bourskaia va actuar com a Carmen moltes vegades al Metropolitan. Mentre es trobava a Nova York, va actuar en concerts benèfics al Veterans' Mountain Camp, a prop de Saranac, Nova York, i a la Brooklyn Children's Fresh Air Association.
Va passar la temporada 1927-1928 amb l'Òpera de Los Angeles i va actuar en tres òperes amb l'Òpera de San Francisco. De 1933 a 1937 va ser membre de la Companyia d'Òpera San Carlo de l'empresari Fortune Gallo (1878-1970).
Ina va aparèixer en un curtmetratge Vitaphone en 1930 sobre l'escena del temple de l'òpera Aida.
Va abandonar el Metropolitan després de la temporada 1936-1937. Als anys quaranta, Bourskaia feia servir el nom d'Ina Bours i treballava com a recepcionista a Chicago.

## Vida personal

Ina Korzeniowska es va casar el 1908 amb Witold Bourski, un professor de llengua i filosofia. També va mantenir una relació amb el tenor Petr Skuba, que va morir el 1917. Es va convertir en ciutadana estatunidenca el 1928, després de sol·licitar la nacionalitat per primera vegada el 1923. Va morir a Chicago el 1954, amb 67 anys.

## Referències

* 1 2 3 4 Charles Mintzer, "Ina Bourskaya (1886/1888-1954): A Singer Remembered" Opera Nostalgia; març de 2017.
* ↑ "Ina Bourskaya under Hurok Management" Musical Leader; 18 de maig de 1922; pàgina 492.
* ↑ "Bourskaya Introduced Carmen Role in Japan" Independent Record; 30 d'abril de 1925, pàgina 3; via Newspapers.com
* ↑ M. H. Flint, "New York" Musical Times and Singing-Class Circular; 1 de juliol de 1922; pàgines 513-514.
* ↑ "Russians Continue to Interest" Musical Leader; 30 de març de 1922; pàgina 295.
* ↑ "Opening of the Opera Season" Music News; 3 de novembre de 1922; pàgina 11.
* ↑ "'Aida' to Inaugurate Civic Opera Season" Music News; 3 de novembre de 1922; pàgina 16.
* ↑ Edward Moore, "Ravinia Likes Flaming Girl from Steppes" Chicago Tribune; 3 de juliol de 1922; pàgina 15; via Newspapers.com
* ↑ Edward Moore, "Bourskaya Thrills Ravinia Crowds as Dramatic Carmen" Chicago Tribune; 29 de juny de 1923; pàgina 17; via Newspapers.com
* ↑ Edward Moore, "Ina Bourskaya Sings as Climax to Polish Program at Ravinia" Chicago Tribune; 6 d'agost de 1928; pàgina 31; via Newspapers.com
* ↑ "Russian Opera Company Offers Novelties in New York" Musical Leader; 18 de maig de 1922; pàgina 479.
* ↑ Victoria Etnier Villamil, "O ma Carmen": Bizet's Fateful Gypsy in Portrayals from 1875 to the Present; McFarland 2017; pàgina 87.
* ↑ "New Carmen Appears in Ina Bourskaya" New York Times; 3 de març de 1923; pàgina 9.
* ↑ "Ina Bourskaya as Carmen" New York Times; 5 de desembre de 1924; pàgina 28.
* ↑ "Concert Tonight to Aid Veterans' Camp" New York Times; 3 de juny de 1923; pàgina 4.
* ↑ "Opera Concert Aids Camp" New York Times; 12 de desembre de 1927; pàgina 30.
* ↑ "Ina Bourskaya", Arxiu d'interpretacions de l'Òpera de San Francisco.
* ↑ Roy Liebman, Vitaphone Films: A Catalogue of the Features and Shorts; McFarland 2010; pàgina 54. ISBN 9781476609362
* ↑ Funeral listing, Ina Bours (Bourskaya), Chicago Tribune; 28 de juny de 1954; pàgina 52; via Newspapers.com
* ↑ "Madame Bourskaya, Opera Star, Gets First Papers" Chicago Tribune; 18 de juliol de 1923; pàgina 5; via Newspapers.com
* ↑ "Ina Bourskaya, 67, Sang at the Met" New York Times; 29 de juny de 1954; pàgina 27.